钦定古今图书集成/明伦汇编/官常典/第063卷 > 梁孝王肜
## 钦定古今图书集成/明伦汇编/官常典/第063卷 > 梁孝王肜

按《晋书》本传：“梁孝王肜，字子徽，清修恭慎，无他才能，
以公子封平乐亭侯。及五等建，改封开平子。武帝践
祚，封梁王，邑五千三百五十八户。及之国，迁北中郎
将，督邺城守事。时诸王自选官属，肜以汝阴上计吏
张蕃为中大夫。蕃素无行，本名雄，妻刘氏，解音乐，为
曹爽教伎。蕃又往来何晏所而恣为奸淫。晏诛，徙河”
间，乃变名自结于肜，为有司所奏，诏削一县。咸宁中，
复以陈国汝南南顿增封为次国。太康中，代孔洵监
豫州军事，加平东将军，镇许昌。顷之，又以本官代下
邳王晃监青徐州军事，进号安东将军。元康初转征
西将军，代秦王东都督关中军事，领护西戎校尉，加
侍中，进督梁州，寻征为卫将军、录尚书事，行太子太
保，给千兵百骑。久之，复为征西大将军，代赵王伦镇
关中，都督凉、雍诸军事，置左右长史、司马。又领西戎
校尉，屯好畤，督建威将军周处、振威将军卢播等伐
氐贼齐万年于六陌。彤与处有隙，促令进军而绝其
后。播又不救之，故处见害。朝廷尤之。寻征拜大将军、
尚书令、领军将军、录尚书事。彤尝大会，谓参军王铨
曰：“我从兄为尚书令，不能啖大脔，大脔故难。”铨曰：“公
在此，独嚼尚难矣。”彤曰：“长史大脔为谁？”曰：“卢播是也。”
彤曰：“是家吏，隐之耳。”铨曰：“天下咸是家吏，便恐王法
不可复行。”彤又曰：“我在长安，作何等不善？”因指单衣
补幰以为清。铨答曰：“朝野望公举荐贤才，使不仁者
远，而位居公辅，以衣补幰，以此为清，无足称也。”彤有
惭色。永康初，共赵王伦废贾后，诏以彤为太宰，守尚
书令，增封二万户。赵王伦辅政，有星变，占曰“不利。”上
相孙秀惧伦受灾，乃省司徒为丞相以授彤，猥加崇
进，欲以应之。或曰：“彤无权，不益也。”彤固让不受。及伦
篡位，以彤为阿衡，给武贲百人，轩悬之乐十人。伦灭，
诏以彤为太宰，领司徒，又代高密王泰为宗师。永康
二年薨，丧葬依汝南文成王亮故事。博士陈留蔡充
议谥曰：“彤位为宰相，责深任重，属尊亲近，且为宗师，
朝所仰望，下所具瞻。而临大节，无不可夺之志，当危
事不能舍生取义。愍怀之废，不闻一言之谏；南淮之
难，不能因势辅义；赵王伦”篡逆，不能引身去朝。宋有
荡氏之乱，华元自以不能居官，曰：“君臣之训，我所司

将何施！谨按《谥法》，不勤成名曰灵。彤见义不为，不可
谓勤，宜谥曰灵。”梁国常侍孙霖及彤亲党称枉台乃
下符曰：“贾氏专权，赵王伦篡逆，皆力制朝野。彤势不
得去，而责其不能引身去朝，义何所据？”充重议曰：“彤
为宗室臣，而国乱不能匡，主颠不能扶，非所以为相。
故《春秋》讥华元、乐举，谓之不臣。且贾氏之酷烈，不甚
于吕后，而王陵犹得杜门；赵王伦之无道，不甚于殷
纣，而微子犹得去之。近者太尉陈准，异姓之人，加弟
微有射钩之隙，亦得托疾辞位，不涉伪朝，何至于彤
亲伦之兄，而不得去乎！赵盾入谏不从，出亡不远，犹
不免于责，况彤不能去位，北面事伪主乎！宜如前议，
加其贬责，以广为臣之节，明事君之道。”于是朝廷从
充议。彤故吏复追诉不已，故改焉。无子，以武陵王澹
子禧为后，是为怀王，拜征虏将军，与澹俱没于石勒。
元帝时，以西阳王𦍛子悝为彤嗣，早薨，是为殇王。至
是怀王子翘自石氏归国得立，是为声王，官至散骑
常侍。薨，无子，诏以武陵威王子㻱为翘嗣。历永安太
仆，与父晞俱废徙新安。薨，太元中复国，子龢立。薨，子
殄之立。桓元篡位，国臣孔璞奉殄之奔于寿阳，《义旗》
初乃归。累迁左卫将军、太常卿。刘裕伐姚泓，请为谘
议参军。为裕所害，国除。